E pluribus unum

E pluribus unum on Yhdysvaltain vaakunassa esiintyvä latinankielinen fraasi. Se tarkoittaa 'monesta yksi'.

Lausepartta ehdotti Yhdysvaltain kongressille alun perin vuonna 1776 asetettu komitea, mutta se hyväksyttiin vasta vuonna 1782. Lause symboloi Yhdysvaltain osavaltioiden muodostamaa liittoa. Fraasia voidaan pitää myös vertauskuvallisena ilmaisuna siirtolaisten sulatusuunille.

E pluribus unum oli Yhdysvaltain epävirallinen tunnuslause vuoteen 1956 asti, jolloin se korvattiin lauseella "In God We Trust". E pluribus unum on lyöty myös kolikkoihin vuodesta 1795 alkaen.

Lähteet

Aiheesta muualla 

Latinankieliset fraasit
Yhdysvaltain kansallissymbolit
Tunnuslauseet